Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: AB határozat, ABH 2003, 488, 499.; 47/2003. (X. 27.) AB határozat, ABH 2003, 525, 547.; 62/2006. (XI. 23.) AB határozat,
Paragraph Index: 1685

3. A jelen esetben így szem elõtt kell tartani, hogy a kötelezõ felelõsségbiztosítás piacán a MÁV ÁBE 2008-as csõdje egy viharos átrendezõdést indított meg, és a közvélemény által most már észlelt kockázati elem az egyesületi biztosítási formák esetében a nagyobb tõkeerõvel rendelkezõ részvénytárságok felé vitte el a biztosítottak százezreit. De ugyanígy a szavazatokon orientálódó politikai demokrácia tanulási mechanizmusai is átállíthatják egyes pártok választási programját, és amennyiben e csõdnél százezret meghaladó károsult véli a szabályozást hibásnak, vehetik fel e pártok törvényhozási céljaik közé e szabályok megváltoztatását a versengõ politika logikáját követve. Vagyis e problémákra az Alkotmánybíróság által nyújtható orvoslás mellett – és az alkotmányos követelmények széleskörû levonása helyett – még két alternatív orvoslási mód és mechanizmusai léteznek, és így a társadalom lemerevítését is magávalhozókiterjesztõalkotmányoskövetelményiutat csakvégsõesetbenszabadigénybevenni,amennyibenazok nem tudják az orvoslást biztosítani. Az alkotmányos szabályok szintjén való szabályozást és társadalmi probléma-kezelést tehát bizonyos fokig úgy kell tekinteni mint a büntetõjog és a többi jogág szabályozása közötti viszonyt, és csak mint ultima ratio-t kell bevetni ezek elégtelensége esetén. Budapest, 2011. november 8. Dr. Pokol Béla s. k., alkotmánybíró Pokol Béla alkotmánybíró különvéleményének 1. pontjához csatlakozom. Budapest, 2011. november 8. Dr. Holló András s. k., Dr. Lévay Miklós s. k., alkotmánybíró alkotmánybíró Alkotmánybírósági ügyszám: 482/E/2010.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes